
DÔVODOVÁ SPRÁVA

1.
KONTEXT NÁVRHU

1.1.
Ciele návrhu

Tento návrh sa týka účasti Európskej únie na spoločnom programe Eurostars-2 (ďalej len „program Eurostars-2“) uskutočňovanom niekoľkými členskými štátmi v nadväznosti na spoločný program Eurostars, a to na základe článku 185 Zmluvy o fungovaní Európskej únie (ZFEÚ).

Program Eurostars-2 má tieto celkové ciele:


podporovať na trh zamerané nadnárodné výskumné činnosti malých a stredných podnikov (MSP) vykonávajúcich výskum v akejkoľvek oblasti
,
, najmä tých bez predchádzajúcich skúseností s nadnárodným výskumom, a to s cieľom uvádzať na trh nové alebo lepšie výrobky, procesy a služby,


podieľať sa na dokončení Európskeho výskumného priestoru (EVP) a zlepšiť prístupnosť, efektívnosť a účinnosť verejného financovania MSP vykonávajúcich výskum v Európe zosúladením, harmonizovaním a synchronizovaním vnútroštátnych mechanizmov financovania.

Konkurencieschopnosť MSP vykonávajúcich výskum sa zlepší, a preto bude aktívne prispievať k európskemu hospodárskemu rastu a vytváraniu pracovných miest s cieľom dosiahnuť ciele stratégie Európa 2020.

1.2.
Dôvody návrhu

MSP sú oporou európskeho hospodárstva a majú potenciál výrazne prispievať k zvyšovaniu rastu a zamestnanosti v Európskej únii. V EÚ pôsobí približne 20,7 milióna MSP, ktoré predstavujú viac ako 98 % všetkých podnikov v EÚ a približne 58 % HPH

 EÚ a zamestnávajú viac ako 87 miliónov ľudí (67 % celkovej zamestnanosti a v niektorých kľúčových priemyselných odvetviach až 80 % všetkých pracovných miest).

V rámci týchto MSP tvoria inovačné MSP vykonávajúce výskum veľmi dynamickú podskupinu, ktorá môže značne prispieť k rastu a zamestnanosti, a to o to viac, ak sa zapájajú do nadnárodnej spolupráce v oblasti výskumu a vývoja. Množstvo zlyhaní trhu však bráni ľahkému prístupu MSP k potrebným súkromným finančným zdrojom na výskum a vývoj a existujúce národné programy výskumu a vývoja len veľmi zriedka vychádzajú v ústrety nadnárodnej spolupráci a nie sú dostatočne synchronizované ani interoperabilné. Navyše, hoci sa niekoľko doplnkových iniciatív EÚ zaoberá inovačnými MSP (napríklad finančné nástroje ako nástroj rozdelenia rizika či najnovšie skoncipovaný nástroj MSP), na úrovni EÚ neexistuje nijaký program, ktorý by sa osobitne venoval nadnárodnému výskumu a vývoju vykonávanému MSP intenzívne sa zaoberajúcimi výskumom.

V roku 2008 sa 32
 európskych krajín, ktoré boli členmi siete Eureka
, rozhodlo prijať súdržný prístup na európskej úrovni v oblasti MSP vykonávajúcich výskum, a to zriadením spoločného programu Eurostars. Jeho cieľom je podporiť MSP vykonávajúce výskum spolufinancovaním ich nadnárodného výskumu zameraného na trh prostredníctvom prístupu zdola nahor a poskytnutím právneho a organizačného rámca.

V zmysle rozhodnutia
 Európskeho parlamentu a Rady z 9. júla 2008 sa Európska únia finančne podieľa na programe Eurostars na základe článku 185 ZFEÚ (predtým článok 169 ZES) do výšky až jednej tretiny skutočných príspevkov zúčastnených členských štátov a ďalších zúčastnených krajín, so stropom vo výške 100 miliónov EUR na obdobie rokov 2008 – 2013. Program Eurostars sa realizuje prostredníctvom špeciálnej realizačnej štruktúry – sekretariátu iniciatívy Eureka (ďalej len „ESE“), ktorý je zodpovedný za vykonávanie programu, najmä organizovanie výziev na predkladanie návrhov, overovanie kritérií oprávnenosti, hodnotenie partnerského preskúmania a výber projektov, monitorovanie projektov a rozdeľovanie príspevku Únie.

V roku 2010 uskutočnila skupina nezávislých odborníkov
 priebežné hodnotenie programu Eurostars
, na ktoré Komisia odpovedala priebežnou hodnotiacou správou
 prijatou v apríli 2011. Rada pre konkurencieschopnosť vo svojich záveroch z 31. mája 2011
 týkajúcich sa uvedených dokumentov privítala stanovisko skupiny, že program Eurostars je dobre zosúladený s cieľmi stratégie Európa 2020, dobre dopĺňa príležitosti na medzinárodnú spoluprácu, ktoré 7RP poskytuje MSP, a že je atraktívny pre cieľovú skupinu, keďže úspešne prenikol k európskym MSP vykonávajúcim výskum. Okrem toho privítala odporúčanie skupiny, aby program Eurostars pokračoval aj po roku 2013, a zaviazala sa zvážiť jeho pokračovanie v celkovom kontexte budúceho spoločného strategického rámca na financovanie výskumu a inovácií.

Rada tiež vyzdvihla niekoľko odporúčaní na zlepšenie programu v budúcnosti vrátane potreby, aby zúčastnené krajiny a EÚ poskytovali dostatočné finančné prostriedky na financovanie čo najväčšieho počtu špičkových projektov spĺňajúcich hraničné kritériá programu Eurostars, potreby pokračovať v zjednodušovaní a harmonizovaní realizačných procesov a pravidiel financovania na vnútroštátnej úrovni s cieľom zlepšiť efektívnosť a účinnosť programu Eurostars a potreby neustále zlepšovať kvalitu hodnotení a určiť za prioritu skrátenie lehôt na uzatváranie zmlúv.

Ministerská konferencia iniciatívy Eureka, ktorá sa konala 22. júna 2012 v Budapešti, podporila dokument (ďalej len „budapeštiansky dokument“) deklarujúci záujem krajín zapojených do iniciatívy Eureka o podporu programu nadväzujúceho na program Eurostars. V budapeštianskom dokumente sa uvádza spoločná vízia programu Eurostars-2 a základy pre riešenie uvedených odporúčaní z priebežného hodnotenia. V januári 2013 sa neformálny finančný záväzok vyjadrený väčšinou krajín zapojených do programu Eurostars na obdobie rokov 2014 – 2020 rovnal takmer trojnásobku záväzkov týchto krajín vo vzťahu k programu Eurostars. V budapeštianskom dokumente sa uvádza výzva určená EÚ, aby sa zapojila do programu Eurostars-2.

Návrh Komisie týkajúci sa programu Horizont 2020
 zahŕňa špecializovanú činnosť MSP intenzívne sa zaoberajúcich výskumom v časti „Inovácie v MSP“, ktorá podporí ďalšiu fázu programu Eurostars realizovanú v partnerstve s členskými štátmi a preorientovanú podľa cieľov uvedených v priebežnom hodnotení. Toto je jediný program na základe programu Horizont 2020, ktorý je venovaný osobitne MSP vykonávajúcim výskum a otvorený akejkoľvek oblasti výskumu a vývoja, a ktorý má dodatočný vplyv na podporu integrácie národných výskumných programov, a tým prispieva k dokončeniu EVP. Program Eurostars-2 má na základe svojho prístupu zdola nahor a agendy zameranej na podnikanie veľmi dobré postavenie v časti „Vedúce postavenie priemyslu“, pričom sa bude výrazne podieľať na dosahovaní cieľov prostredníctvom podpory projektov, ktoré majú priamy význam pre množstvo popredných a podporných priemyselných technológií, a pomôže inovačným MSP intenzívne sa zaoberajúcim výskumom vyrásť na spoločnosti s vedúcim postavením vo svete.

2.
VÝSLEDKY KONZULTÁCIÍ SO ZAINTERESOVANÝMI STRANAMI A POSÚDENÍ VPLYVU

2.1.
Konzultácia o budúcnosti spoločného programu Eurostars

Za posledné tri roky sa viedlo veľké množstvo konzultácií o programe Eurostars a jeho budúcom vývoji. Konzultácie sa týkali všetkých vnútorných aj vonkajších zainteresovaných strán. Boli prijaté pripomienky, ktoré sa okrem iného týkali zistenia hlavných problémov a prekážok, otázok súvisiacich so subsidiaritou a prípadných budúcich možností a ich dosahov.

Otvorená verejná konzultácia o podporných opatreniach pre MSP a uplatňovaní článku 185 ZFEÚ sa konala v rámci verejnej konzultácie týkajúcej sa zelenej knihy o spoločnom strategickom rámci financovania výskumu a inovácií v EÚ, Európska komisia, február – máj 2011. Program Eurostars sa spomínal alebo riešil v 70 z 849 stanovísk reagujúcich na zelenú knihu. Pozitívne stanovisko poskytlo viac ako 80 % reagujúcich organizácií. Niekoľko kritických pripomienok (10 %) sa týkalo najmä otázok synchronizácie. Ďalšie poznámky sa týkali toho, že členské štáty nie vždy dodržiavajú svoje záväzky, a tiež otázky harmonizácie pravidiel financovania, úrovne rozpočtu a lehôt na uzatvorenie zmluvy.

V nadväznosti na otvorenú konzultáciu o zelenej knihe sa v Bruseli konali dva otvorené semináre o inováciách v malých a stredných podnikoch
, na ktorých sa stretlo 160 účastníkov, ku ktorým patrili odborníci na výskum a inovácie, ako aj otázky MSP, ktorí pochádzali z európskych a národných MSP a priemyselných združení, ako aj zástupcov členských štátov, vládnych orgánov a vnútroštátnych kontaktných miest pre MSP. Diskusie na seminároch viedli k dvom hlavným záverom týkajúcim sa rozsahu pôsobnosti budúceho programu Eurostars-2. Po prvé, program Eurostars 2 by mal pokračovať s rovnakou cieľovou skupinou (MSP vykonávajúcimi výskum). Po druhé, účastníci seminárov nepodporili myšlienku rozšírenia rozsahu pôsobnosti programu Eurostars aj na MSP nevykonávajúce výskum, keďže počet a veľkosť národných programov podporujúcich iné typy MSP (napríklad výskum v prospech MSP) neboli dostatočné na vytvorenie kritického množstva a zriadenie spoločného programu podľa článku 185 ZFEÚ.

S potenciálnymi a aktuálnymi konečnými príjemcami prostriedkov v prípade projektov financovaných na základe programu Eurostars (MSP a výskumné ústavy) a ďalšími zainteresovanými stranami sa viedli konzultácie aj v súvislosti s priebežným hodnotením skupiny nezávislých odborníkov v roku 2010
. Skupina odporučila pokračovať v programe pod podmienkou realizácie zlepšení v zmysle správy.

Komisia diskutovala o pokračovaní poskytovania podpory EÚ pre program Eurostars-2 v rámci riadiacej skupiny pre posúdenie vplyvu (IASG), v ktorej sa v roku 2012 stretli rôzne oddelenia Komisie. Riadiaca skupina prispela k naplánovaniu vypracovania správy o posúdení vplyvu, ktorá je priložená k tomuto návrhu, a to s osobitným poukázaním na opis problému a význam spoločného programu Eurostars pre ostatné politiky EÚ.

2.2.
Možnosti politiky

Správa o posúdení vplyvu zahŕňala tieto možnosti:

Možnosť 1 — možnosť bez zmeny prístupu (východisková možnosť)
Táto možnosť zodpovedá pokračovaniu aktuálneho spoločného programu Eurostars počas ďalšieho programového obdobia (2014 – 2020) v jeho súčasnom formáte a s jeho súčasnými realizačnými podmienkami a celkovým rozpočtom. Účasť a finančný príspevok EÚ by boli rovnaké ako pri programe Eurostars 1 (podľa 7RP sa finančný príspevok EÚ rovná až 100 miliónom EUR). Táto možnosť je nastavená ako východisková.

Možnosť 2 — nulová možnosť (bez zapojenia EÚ do programu Eurostars-2)

V rámci tejto možnosti by sa účasť a finančný príspevok EÚ k programu Eurostars ukončili po skončení súčasnej fázy financovania (do konca roka 2013). Členské štáty by následne mali rozhodnúť, či pokračovať v programe Eurostars a v akom rozsahu pracovať na vedeckej, riadiacej a finančnej integrácii.

Možnosť 3 — posilnené partnerstvo

Možnosť posilneného partnerstva znamená, že existujúci spoločný program Eurostars by pokračoval v ďalšom programovom období ako iniciatíva podľa článku 185 ZFEÚ v zlepšenom formáte na základe úplnej realizácie odporúčaní uvedených v správe o priebežnom hodnotení a s lepšou úrovňou integrácie a v širšom rozsahu.

Členské krajiny iniciatívy Eureka sa na dôrazné odporúčanie oddelení Komisie dohodli na konkrétnych opatreniach, ktoré sa majú vykonať v programe Eurostars-2, a ktorých výsledkom bude krátka lehota na uzatvorenie zmluvy, väčšia štandardizácia pravidiel a procesov, zjednodušená administratíva a lepšia synchronizácia a integrácia financovania. S cieľom zlepšiť program a podporiť väčší počet MSP intenzívne sa zaoberajúcich výskumom s potenciálom rastu sa členské štáty zaviazali podstatne zvýšiť objem finančných prostriedkov programu. Je to reakcia na rastúci záujem MSP od začiatku programu a odráža to absorpčnú kapacitu cieľovej skupiny programu Eurostars. Následne a s cieľom stimulovať a ďalej podporovať uvedené zlepšenia by sa primerane zvýšil aj finančný príspevok EÚ.

2.3.
Výsledky posúdenia vplyvu ex ante

Z posúdenia vplyvu ex ante vyplynulo, že možnosť 3 sa uprednostňuje pre jej efektívnosť pri dosahovaní cieľov, účinnosť a koherentnosť v prípade všetkých kritérií. Tento záver plne podporujú zainteresované strany, keďže 99 % respondentov prieskumu adresovaného všetkým predstaviteľom na vysokej úrovni/národným projektovým koordinátorom v novembri 2012 (odpovedalo 28 predstaviteľov na vysokej úrovni a/alebo národných projektových koordinátorov iniciatívy Eureka z 22 členských krajín iniciatívy Eureka) považovalo možnosť nového posilneného partnerstva za veľmi vhodnú a schopnú priniesť väčší vplyv v oblasti zlepšovania konkurencieschopnosti MSP vykonávajúcich výskum a vývoj.

Vo februári 2012 rada pre posúdenie vplyvu preskúmala a schválila správu o posúdení vplyvu. Vo svojom stanovisku si vyžiadala niekoľko zlepšení správy, ktoré boli zohľadnené. V správe sú teraz najmä jasnejšie vysvetlené politické súvislosti, vzťahy s ostatnými iniciatívami EÚ, pretrvávajúce problémy a konkrétne opatrenia na ich riešenie a dávajú sa do užšieho súvisu s možnosťami. Ciele boli preskúmané, aby poskytovali pevný základ pre meranie dosiahnutého pokroku programu Eurostars. Napokon sa zlepšilo aj porovnanie možností z hľadiska efektívnosti, účinnosti a koherentnosti a lepšie sa sformulovali stanoviská zainteresovaných strán.

3.
PRÁVNE PRVKY NÁVRHU

3.1.
Právny základ

Návrh programu Eurostars-2 vychádza z článku 185 ZFEÚ, v ktorom sa stanovuje, že Únia môže vydať ustanovenie pre účasť Európskej únie na výskumných a rozvojových programoch, ktoré uskutočňujú niektoré členské štáty, vrátane účasti v štruktúrach vytvorených na vykonanie týchto programov.

V oznámení o programe Horizont 2020
 sa uvádza: „Okrem toho sa bude pokračovať v partnerských prístupoch na základe článkov 185 a 187 zmluvy“.

V článku 20 ods. 2 písm. b) návrhu nariadenia, ktorým sa zriaďuje program Horizont 2020
, sa uvádza niekoľko kritérií, ako určovať partnerstvá v rámci verejného sektora. Program Eurostars spĺňa tieto kritériá: v budapeštianskom dokumente k programu Eurostars-2, ktorý podporili všetky krajiny zapojené do iniciatívy Eureka, sa stanovuje a) jasné vymedzenie cieľov, ktoré sa budú sledovať, v súlade s cieľmi programu Horizont 2020 a širšími politickými cieľmi Únie, ako sa uvádza v časti 1.1, b) finančné záväzky zúčastnených krajín, c) pridaná hodnota opatrení na úrovni Únie, ako sa uvádza v časti 3.2, a d) kritické množstvo s ohľadom na veľkosť a počet zapojených národných programov.

3.2.
Zásada subsidiarity a proporcionality

Zásada subsidiarity sa uplatňuje, keďže návrh nepatrí do výlučnej právomoci Európskej únie. Subsidiarita sa zabezpečuje tým, že návrh vychádza z článku 185 ZFEÚ, v ktorom sa výslovne stanovuje účasť Únie na výskumných programoch uskutočňovaných niekoľkými členskými štátmi, zatiaľ čo všetky prevádzkové aspekty sa realizujú na vnútroštátnej úrovni, pokiaľ je to možné, a pritom sa zabezpečuje súdržný prístup spoločného programu na európskej úrovni.

Ciele návrhu nemôžu členské štáty uspokojivo dosiahnuť samostatne: národným výskumným programom podporujúcim MSP vykonávajúce výskum chýba interoperabilita a kompatibilita a len málo národných programových cyklov je synchronizovaných a využíva spoločné medzinárodné partnerské preskúmanie.

Program Eurostars-2 dodržiava zásadu proporcionality, keďže samotné členské štáty budú zodpovedné za realizáciu aj všetky prevádzkové aspekty. Úloha EÚ je obmedzená na poskytovanie stimulov na lepšiu koordináciu zapojených programov a harmonizáciu pravidiel a predpisov v prospech MSP zaujímajúcich sa o nadnárodné činnosti v oblasti výskumu a vývoja a tiež zabezpečenie synergie s príslušnými doplnkovými činnosťami v rámci programu Horizont 2020.

Pridaná hodnota opatrení Únie je značná, keďže účasťou EÚ sa umožní vytvorenie nového právneho rámca, v ktorom možno financovanie EÚ a vnútroštátne financovanie spojiť do jednej spoločnej stratégie na podporu nadnárodných projektov spolupráce v oblasti výskumu a vývoja, zriaďovaných a vedených MSP vykonávajúcimi výskum. Združovanie zdrojov z národných programov a z EÚ umožňuje dosiahnuť kritické množstvo, pomocou ktorého sa budú môcť lepšie riešiť problémy MSP vykonávajúcich výskum. To by inak nebolo uskutočniteľné s použitím existujúcich štruktúr programu Horizont 2020 a v rámci národných programov. Príspevok Únie sa rovná jednej tretine príspevkov zúčastnených štátov.

Navrhovaná organizačná štruktúra najmä udržiava administratívne zaťaženie na minime, keďže hlavnú administratívnu prácu vykonávajú národné agentúry pod dohľadom a celkovou zodpovednosťou spoločnej právnej štruktúry určenej na tento účel.

3.3.
Výber nástroja

Navrhovaným nástrojom je rozhodnutie Európskeho parlamentu a Rady zakladajúce sa na článku 185 ZFEÚ.

3.4.
Odchýlky od pravidiel účasti programu Horizont 2020

V návrhu sa povoľujú odchýlky od niekoľkých článkov, najmä od článku 14 ods. 5 o overení finančnej kapacity uchádzača, článku 16 ods. 1 o dohodách o grante, článku 19 ods. 1, 5 až 7 o vykonávaní akcie, článkov 22 až 28 o pravidlách financovania akcie. Tieto odchýlky vyplývajú z rozdelenia zodpovednosti medzi sekretariát iniciatívy Eureka a národné agentúry financovania: sekretariát iniciatívy Eureka má za úlohu prijímať, rozdeľovať a monitorovať príspevky Európskej únie smerujúce k príjemcom cez národné agentúry financovania.

Hlavným dôvodom je, že MSP, ktoré sú konkrétnou cieľovou skupinou programu Eurostars-2, môžu mať v niektorých prípadoch väčší pocit istoty v súvislosti so známymi pravidlami zúčastnených národných programov financovania ako pri pravidlách EÚ. Administratívne a právne prekážky účasti týchto MSP na nadnárodných výskumných a inovačných činnostiach sa preto zmenšia v dôsledku uplatnenia vnútroštátnych pravidiel financovania a poskytnutia finančného príspevku Únie a zodpovedajúcej národnej verejnej podpory prostredníctvom jednej dohody o grante.

V návrhu sa stanovuje primeraná ochrana s cieľom zabezpečiť dodržiavanie zásad rovnakého zaobchádzania a transparentnosti zo strany špecializovanej realizačnej štruktúry pri poskytovaní finančnej podpory tretím stranám a s cieľom chrániť finančné záujmy Únie. Okrem toho sa na tento účel stanovuje zahrnutie podrobných ustanovení do dohody, ktorá sa uzatvorí medzi Úniou a špecializovanou realizačnou štruktúrou, vrátane silného tlaku na rýchlu a postupnú harmonizáciu a zosúladenie národných programových pravidiel.

4.
VPLYV NA ROZPOČET

V legislatívnom finančnom výkaze pripojenom k tomuto rozhodnutiu sa uvádzajú orientačné vplyvy na rozpočet. Maximálna výška finančného príspevku Únie (vrátane rozpočtových prostriedkov EZVO) na Eurostars-2 je 287 miliónov EUR pri súčasných cenách na obdobie trvania rámcového programu Horizont 2020. Príspevky budú poskytnuté z tohto cieľa
 v časti II „Vedúce postavenie priemyslu“


„Inovácie v MSP“ 

Ustanoveniami rozhodnutia a dohody o delegovaní, ktorú uzatvoria Komisia a špecializovaná realizačná štruktúra, sa musí zabezpečiť ochrana finančných záujmov EÚ.

V legislatívnom finančnom výkaze pripojenom k tomuto rozhodnutiu sa uvádzajú orientačné vplyvy na rozpočet.

5.
NEPOVINNÉ PRVKY

5.1.
Zjednodušenie

V návrhu sa stanovuje zjednodušenie administratívnych postupov verejných orgánov (na úrovni EÚ aj vnútroštátnej úrovni) a súkromných subjektov.

Prínosom pre príjemcov financií na výskum z nového spoločného programu bude najmä jednotný zmluvný a platobný režim s uplatnením známych vnútroštátnych pravidiel bez potreby samostatného podávania správ, čo sa týka príspevku Únie.

EÚ bude komunikovať priamo so špecializovanou realizačnou štruktúrou programu Eurostars-2, ktorá bude zodpovedná za prideľovanie, monitorovanie a podávanie správ o využívaní príspevku EÚ.

5.2.
Doložka o preskúmaní/revízii/ukončení platnosti

Návrh zahŕňa doložku o preskúmaní na priebežné preskúmanie po troch rokoch. Celkové trvanie sa obmedzuje na sedem rokov.

5.3.
Európsky hospodársky priestor

Navrhovaný akt sa týka EHP, a preto by sa jeho pôsobnosť mala rozšíriť na Európsky hospodársky priestor.
2013/0232 (COD)
Návrh
ROZHODNUTIE EURÓPSKEHO PARLAMENTU A RADY
o účasti Únie na programe výskumu a vývoja spoločne uskutočňovanom niekoľkými členskými štátmi, ktorý je zameraný na podporu malých a stredných podnikov vykonávajúcich výskum 
(Text s významom pre EHP)
EURÓPSKY PARLAMENT A RADA EURÓPSKEJ ÚNIE,

so zreteľom na Zmluvu o fungovaní Európskej únie, a najmä jej článok 185 a druhý odsek článku 188,

so zreteľom na návrh Európskej komisie,

po postúpení návrhu legislatívneho aktu národným parlamentom,

so zreteľom na stanovisko Európskeho hospodárskeho a sociálneho výboru
, 

konajúc v súlade s riadnym legislatívnym postupom,

keďže:

(1)
Komisia vo svojom oznámení Európa 2020 Stratégia na zabezpečenie inteligentného, udržateľného a inkluzívneho rastu
 zdôrazňuje potrebu vytvoriť priaznivé podmienky na investovanie do znalostí a inovácií s cieľom dosiahnuť inteligentný, udržateľný a inkluzívny rast v Únii. Európsky parlament aj Rada túto stratégiu podporujú.

(2)
Horizont 2020 – rámcový program pre výskum a inovácie (2014 – 2020) zriadený nariadením Európskeho parlamentu a Rady (EÚ) č. …/2013 z … 2013
 (ďalej len „rámcový program Horizont 2020“) má za cieľ dosiahnuť väčší vplyv na výskum a inovácie prispievaním k posilneniu partnerstiev v rámci verejného sektora, a to aj prostredníctvom účasti Únie na programoch uskutočňovaných niekoľkými členskými štátmi v súlade s článkom 185 zmluvy.

(3)
Rozhodnutím Európskeho parlamentu a Rady č. 743/2008/ES z 9. júla 2008 o účasti Spoločenstva na programe výskumu a vývoja uskutočňovanom niekoľkými členskými štátmi, ktorý je zameraný na podporu výskumu a vývoja vykonávaného malými a strednými podnikmi
, sa Spoločenstvo rozhodlo finančne prispievať k programu Eurostars, spoločnému programu uskutočňovanému niekoľkými členskými štátmi a piatimi zúčastnenými krajinami v rámci medzivládnej iniciatívy Eureka zriadenej v roku 1985 s cieľom podporovať spoluprácu na priemyselnom výskume. 

(4)
V apríli 2012 Komisia predložila Európskemu parlamentu a Rade správu s názvom „Priebežné hodnotenie spoločného programu Eurostars“
, ktorú vypracovala skupina nezávislých odborníkov dva roky po začatí programu. Konečné stanovisko odborníkov znelo, že program Eurostars spĺňa svoje ciele, pridáva hodnotu európskym malým a stredným podnikom (ďalej len „MSP“) vykonávajúcim výskum a mal by pokračovať aj po roku 2013. Bolo predložených niekoľko odporúčaní na zlepšenie, ktoré sa týkali najmä riešenia potreby ďalšej integrácie národných programov a zlepšenia prevádzkovej výkonnosti s cieľom dosiahnuť skrátenie lehoty na uzatvorenie zmluvy a väčšiu transparentnosť postupov. 

(5)
Malo by sa uplatňovať vymedzenie MSP uvedené v odporúčaní Komisie 2003/361/ES zo 6. mája 2003, ktoré sa týka vymedzenia mikropodnikov, malých a stredných podnikov
. 

(6)
Podľa rozhodnutia Rady 2013/…/EÚ z … 2013, ktorým sa zriaďuje osobitný program na vykonávanie programu Horizont 2020 – rámcového programu pre výskum a inovácie (2014 – 2020)
, podporovať možno akciu vychádzajúcu zo spoločného programu, ktorá sa preorientuje podľa cieľov stanovených v jeho priebežnom hodnotení. 

(7)
Cieľom programu Eurostars-2 (ďalej len „program Eurostars-2“) zosúladeného so stratégiou Európa 2020, súvisiacou hlavnou iniciatívou Únia inovácií
 a posilneným partnerstvom v oblasti Európskeho výskumného priestoru pre excelentnosť a rast
 bude podporovať MSP vykonávajúcich výskum spolufinancovaním ich výskumných projektov zameraných na trh v akejkoľvek oblasti. Ako taký a v kombinácii s činnosťami v zmysle cieľa popredných a podporných technológií, ktorý sa uvádza v rámcovom programe Horizont 2020, bude prispievať k cieľom časti programu pod názvom „Vedúce postavenie priemyslu“, aby sa zrýchlil rozvoj technológií a inovácií, ktoré podporia podniky zajtrajška a pomôžu inovačným európskym MSP vyrásť na spoločnosti s vedúcim postavením vo svete. V rámci zlepšení vyplývajúcich z predchádzajúceho programu Eurostars by mal program Eurostars-2 smerovať ku kratším lehotám na poskytnutie grantu, silnejšej integrácii a nenáročnej, transparentnej a účinnejšej administratíve v prospech MSP vykonávajúcich výskum. 

(8)
Ministerská konferencia iniciatívy Eureka 22. júna 2012 v Budapešti podporila strategickú víziu pre program Eurostars-2 (ďalej len „budapeštiansky dokument“). Ministri sa zaviazali podporiť pokračovanie spoločného programu Eurostars po jeho skončení v roku 2013 na obdobie, na ktoré sa vzťahuje rámcový program Horizont 2020. Bude ho tvoriť posilnené partnerstvo, ktoré sa bude zaoberať odporúčaniami z priebežného hodnotenia spoločného programu Eurostars. V budapeštianskom dokumente sa stanovujú dva hlavné ciele programu Eurostars-2. Prvým je štrukturálne zameraný cieľ na prehĺbenie synchronizácie a zosúladenia národných výskumných programov v oblasti financovania, ktorý je ústredným prvkom smerom k realizácii Európskeho výskumného priestoru členskými krajinami. Druhým je obsahový cieľ na podporu MSP vykonávajúcich výskum a zapájajúcich sa do nadnárodných výskumných a inovačných projektov. V budapeštianskom dokumente sa uvádza výzva určená Únii, aby sa zapojila do programu.

(9)
Zúčastnené štáty sa plánujú podieľať na realizácii programu Eurostars-2 počas celého obdobia jeho vykonávania (2014 – 2024).

(10)
Pokiaľ ide o finančný príspevok Únie k programu Eurostars-2, mal by sa stanoviť strop rovnajúci sa trvaniu rámcového programu Horizont 2020. V rámci tohto stropu by sa príspevok Únie mal rovnať jednej tretine príspevku zúčastnených štátov s cieľom zabezpečiť kritické množstvo potrebné na uspokojenie nárokov projektov, ktoré si zaslúžia finančnú podporu, dosiahnuť veľký pákový efekt a zabezpečiť silnejšiu integráciu národných výskumných programov zúčastnených štátov. 

(11)
V súlade s cieľmi rámcového programu Horizont 2020 by mal mať každý členský štát a každá krajina zapojená do rámcového programu Horizont 2020 právo zúčastniť sa programu Eurostars-2.

(12)
Finančný príspevok Únie by mal byť podmienený formálnymi záväzkami zúčastnených štátov podieľať sa na realizácii programu Eurostars-2 a na plnení týchto záväzkov. Finančná podpora v rámci programu Eurostars-2 by mala byť hlavne vo forme grantov pre projekty vybrané v nadväznosti na výzvy na predkladanie návrhov zverejnené v rámci programu Eurostars-2. S cieľom splniť ciele programu Eurostars-2 musia zúčastnené štáty zabezpečiť dostatočný finančný príspevok na financovanie primeraného množstva návrhov vybraných v každej výzve.

(13)
Spoločná realizácia programu Eurostars-2 si vyžaduje realizačnú štruktúru. Zúčastnené štáty sa dohodli, že realizačnou štruktúrou programu Eurostars-2 bude sekretariát iniciatívy Eureka. Sekretariát iniciatívy Eureka je neziskové medzinárodné združenie existujúce podľa belgického práva a od roku 2008 zodpovedá za vykonávanie programu Eurostars. Má aj iné úlohy ako realizácia programu Eurostars, keďže zároveň je sekretariátom iniciatívy Eureka s vlastnou správou súvisiacou s riadením projektov iniciatívy Eureka mimo rámca programu Eurostars. Únia, ktorú zastupuje Komisia, je zakladajúcim členom iniciatívy Eureka a riadnym členom združenia sekretariátu iniciatívy Eureka. 

(14)
S cieľom dosiahnuť ciele programu Eurostars-2 by mal sekretariát iniciatívy Eureka zodpovedať za organizovanie výziev na predkladanie návrhov, overovanie kritérií oprávnenosti, hodnotenie partnerského preskúmania a výber a monitorovanie projektov, ako aj rozdeľovanie príspevku Únie. Hodnotenie návrhov po ukončení výziev na ich predkladanie by mali centrálne vykonávať nezávislí externí experti pod záštitou sekretariátu iniciatívy Eureka. Klasifikačný zoznam projektov by mal byť záväzný pre zúčastnené štáty, pokiaľ ide o prideľovanie finančných prostriedkov z finančného príspevku Únie a príspevkov zúčastnených štátov.
(15)
Celkovo by mal program preukázať jasný pokrok smerom k ďalšiemu zosúladeniu a synchronizácii národných výskumných a inovačných programov ako skutočne spoločný program so silnou vedeckou, riadiacou a finančnou synchronizáciou. Silnejšia vedecká integrácia by sa mala dosiahnuť prostredníctvom spoločného vymedzenia a realizácie činností a mala by zabezpečiť excelentnosť a veľký vplyv vybraných projektov. Riadiaca integrácia by mala zabezpečiť ďalšie zlepšovanie prevádzkovej excelentnosti a zodpovednosti za program. Rozsiahlejšia finančná integrácia by mala vychádzať z celkového aj ročného primeraného finančného príspevku štátov zúčastňujúcich sa programu Eurostars-2 a vysokej miery vnútroštátnej synchronizácie. Toto by sa malo dosiahnuť postupnou harmonizáciou vnútroštátnych pravidiel financovania. 

(16)
S finančným príspevkom Únie by sa malo hospodáriť v súlade so zásadou riadneho finančného hospodárenia a pravidlami nepriameho hospodárenia, ktoré sa uvádzajú v nariadení Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie
, a v delegovanom nariadení Komisie (EÚ) č. 1268/2012 z 29. októbra 2012 o pravidlách uplatňovania nariadenia (EÚ, Euratom) č. 966/2012
. 

(17)
S cieľom chrániť finančné záujmy Únie by mala mať Komisia právo znížiť, pozastaviť alebo zrušiť finančný príspevok Únie, ak sa bude program Eurostars-2 realizovať neprimerane, čiastočne alebo oneskorene, alebo ak sa zúčastnené štáty nebudú podieľať na financovaní programu Eurostars 2 alebo sa budú na ňom podieľať len čiastočne alebo oneskorene. Tieto práva by sa mali stanoviť v dohode o delegovaní, ktorú uzatvoria Únia a sekretariát iniciatívy Eureka. 

(18)
Účasť na nepriamych akciách financovaných v rámci programu Eurostars-2 podlieha nariadeniu Európskeho parlamentu a Rady (EÚ) č. …/2013 z …2013, ktorým sa stanovujú pravidlá účasti a šírenia v programe Horizont 2020 – rámcovom programe pre výskum a inovácie (2014 – 2020)
. Z dôvodu osobitných prevádzkových potrieb programu Eurostars-2 je však nevyhnutné stanoviť odchýlky od uvedeného nariadenia v súlade s článkom 1 ods. 3 uvedeného nariadenia [Pravidlá účasti a šírenia v programe Horizont 2020].

(19)
S cieľom uľahčiť účasť MSP, ktoré sú navyknutejšie na vnútroštátne kanály a ktoré by inak vykonávali výskumnú činnosť len v rámci hraníc svojho štátu, by sa mal finančný príspevok z programu Eurostars-2 poskytovať v súlade so známymi pravidlami ich národných programov a implementovať prostredníctvom dohody o financovaní, ktorú budú priamo spravovať vnútroštátne orgány, kombinujúc finančné prostriedky Únie so zodpovedajúcimi vnútroštátnymi finančnými prostriedkami. Preto by sa mala stanoviť odchýlka od článku 14 ods. 5, článku 16 ods. 1, článku 19 ods. 1, 5 až 7, článkov 22 až 28 nariadenia (EÚ) č. … [Pravidlá účasti a šírenia v programe Horizont 2020].

(20)
Audit príjemcov finančných prostriedkov Únie poskytnutých v rámci programu Eurostars-2 by sa mal vykonávať v súlade s nariadením Európskeho parlamentu a Rady (EÚ) č. …/2013 z … 2013 [rámcový program Horizont 2020]. 

(21)
Finančné záujmy Únie by mali byť chránené prostredníctvom primeraných opatrení počas celého výdavkového cyklu vrátane prevencie, odhaľovania a vyšetrovania nezrovnalostí, vymáhania stratených, neoprávnene vyplatených alebo nesprávne použitých prostriedkov a v prípade potreby aj správnych a finančných pokút v súlade s nariadením (EÚ, Euratom) č. 966/2012.

(22)
Komisia by mala vykonať priebežné hodnotenie, a to najmä na účely hodnotenia kvality a účinnosti programu Eurostars-2 a pokroku smerom k stanoveným cieľom, ako aj záverečné hodnotenie a pripraviť správu o týchto hodnoteniach. 

(23)
Na žiadosť Komisie by mali sekretariát iniciatívy Eureka a zúčastnené štáty predložiť všetky informácie, ktoré Komisia potrebuje zahrnúť do svojich správ o hodnotení programu Eurostars-2. 

(24)
Keďže samotné členské štáty nemôžu v dôsledku chýbajúceho nadnárodného rozmeru a chýbajúcej komplementárnosti a interoperability národných programov splniť ciele tohto rozhodnutia, konkrétne podporovať nadnárodné výskumné činnosti vykonávané MSP intenzívne sa zaoberajúcimi výskumom a prispievať k integrácii, zosúladeniu a synchronizácii národných programov financovania výskumu, a preto môžu byť z dôvodu rozsahu a účinkov akcií lepšie dosiahnuté na úrovni Únie, Únia môže prijať opatrenia v súlade so zásadou subsidiarity, ako sa uvádza v článku 5 Zmluvy o Európskej únii. V súlade so zásadou proporcionality, ako sa uvádza v uvedenom článku, toto rozhodnutie neprekračuje rámec nevyhnutný na dosiahnutie týchto cieľov,

PRIJALI TOTO ROZHODNUTIE:

Článok 1

Predmet úpravy

Týmto rozhodnutím sa stanovujú pravidlá účasti Únie na druhom programe výskumu a vývoja spoločne uskutočňovanom niekoľkými členskými štátmi, ktorý je zameraný na podporu malých a stredných podnikov (MSP) vykonávajúcich výskum (ďalej len „program Eurostars-2“) a podmienky tejto účasti. 

Článok 2

Vymedzenie pojmov

Na účely tohto rozhodnutia sa uplatňujú tieto vymedzenia pojmov:

1.
„MSP“ sú mikro, malé a stredné podniky v zmysle odporúčania Komisie 2003/361/ES vo verzii z 6. mája 2003;

2.
„MSP vykonávajúci výskum“ je MSP, ktorý preinvestuje aspoň 10 % svojho obratu na činnosti výskumu a vývoja, alebo vyčlení aspoň 10 % jednotiek ekvivalentu plného pracovného času na činnosti výskumu a vývoja.

Článok 3

Ciele

Program Eurostars-2 sleduje tieto ciele:

1.
podporovať výskumné činnosti, ktoré spĺňajú tieto podmienky:

a)
činnosti sa vykonávajú prostredníctvom nadnárodnej spolupráce medzi MSP vykonávajúcimi výskum alebo aj s ďalšími aktérmi inovačného reťazca (napríklad univerzitami, výskumnými organizáciami); 

b)
očakáva sa, že výsledky činností sa uvedú na trh do dvoch rokov od dokončenia príslušnej činnosti. 

2.
zlepšiť dostupnosť, efektívnosť a účinnosť verejného financovania MSP v Európe zosúladením, harmonizovaním a synchronizovaním vnútroštátnych mechanizmov financovania zúčastnených štátov;

3.
podporovať účasť MSP bez predchádzajúcich skúseností s nadnárodným výskumom.

Článok 4

Účasť na programe Eurostars-2

1.
Únia sa zúčastňuje na programe Eurostars-2 spoločne uskutočňovanom Belgickom, Bulharskom, Českou republikou, Dánskom, Nemeckom, Estónskom, Írskom, Gréckom, Španielskom, Francúzskom, Chorvátskom, Talianskom, Cyprom, Lotyšskom, Litvou, Luxemburskom, Maďarskom, Maltou, Holandskom, Rakúskom, Poľskom, Portugalskom, Rumunskom, Slovinskom, Slovenskom, Fínskom, Švédskom a Spojeným kráľovstvom, ako aj Islandom, Izraelom, Nórskom, Švajčiarskom a Tureckom (ďalej len „zúčastnené štáty“) v súlade s podmienkami stanovenými v tomto rozhodnutí.

2.
Na programe Eurostars-2 sa môže zúčastniť ktorýkoľvek ďalší členský štát alebo akákoľvek iná krajina pridružená k programu Horizont 2020 – rámcovému programu výskumu a inovácií (2014 – 2020), zriadenému nariadením (EÚ) č. …/2013 … (ďalej len „rámcový program Horizont 2020“), pokiaľ spĺňa podmienku uvedenú v článku 6 ods. 1 písm. c) tohto rozhodnutia. Členské štáty a pridružené krajiny, ktoré tú podmienku spĺňajú, sa na účely tohto rozhodnutia považujú za zúčastnené štáty.

Článok 5

Finančný príspevok Únie

1.
Maximálny finančný príspevok Únie k programu Eurostars-2 vrátane rozpočtových prostriedkov EZVO je 287 miliónov EUR
. Príspevok sa vyplatí z rozpočtových prostriedkov všeobecného rozpočtu Únie, pridelených príslušným častiam osobitného programu na vykonávanie rámcového programu Horizont 2020 zriadeného rozhodnutím … /2013/EÚ v súlade s článkom 58 ods. 1 písm. c) bodom (vi) a článkami 60 a 61 nariadenia (EÚ, Euratom) č. 966/2012.

2.
Príspevok Únie sa rovná jednej tretine príspevkov zúčastnených štátov podľa článku 7 ods. 1 písm. a) bez prekročenia maximálnej sumy uvedenej v odseku 1. Príspevok pokrýva administratívne a prevádzkové náklady.

3.
Na pokrytie administratívnych nákladov na program Eurostars-2 možno použiť maximálne 2 % finančného príspevku Únie. Zúčastnené štáty uhrádzajú všetky ďalšie administratívne náklady nevyhnutné na realizáciu programu Eurostars-2.

Článok 6

Podmienky finančného príspevku Únie

1.
Podmienkou poskytnutia finančného príspevku Únie je:

a)
preukázanie zo strany zúčastnených štátov, že program Eurostars-2 zriadili v súlade s cieľmi uvedenými v článku 3;

b)
ustanovenie sekretariátu iniciatívy Eureka AISBL (ďalej len „ESE“) zo strany zúčastnených štátov alebo organizácií určených zúčastnenými štátmi za štruktúru zodpovednú za realizáciu programu Eurostars-2 a za prijímanie, rozdeľovanie a monitorovanie finančného príspevku Únie;

c)
záväzok každého zúčastneného štátu prispievať k financovaniu programu Eurostars-2;

d)
preukázanie zo strany ESE, že má kapacitu na realizáciu programu Eurostars-2 vrátane prijímania, rozdeľovania a monitorovania finančného príspevku Únie v rámci nepriameho hospodárenia s rozpočtom Únie v súlade s článkami 58, 60 a 61 nariadenia (EÚ, Euratom) č. 966/2012; 

e)
zriadenie modelu riadenia programu Eurostars-2 v súlade s prílohou II.

2.
Počas realizácie programu Eurostars-2 je poskytnutie príspevku Únie zároveň podmienené:

a)
splnením cieľov programu Eurostars-2, ktoré sa stanovujú v článku 3, a vykonaním činností stanovených v prílohe I zo strany ESE v súlade s pravidlami účasti a šírenia uvedenými v článku 8; 

b)
udržiavaním riadneho a účinného modelu riadenia v súlade s prílohou II,

c)
dodržiavaním požiadaviek na odovzdávanie správ stanovených v článku 60 ods. 5 nariadenia (EÚ, Euratom) č. 966/2012 zo strany ESE;

d)
riadnym uhradením finančného príspevku zo strany zúčastnených štátov všetkým účastníkom projektov programu Eurostars-2, ktorí boli vybraní za príjemcov financovania v nadväznosti na výzvy na predkladanie návrhov otvorených v rámci programu Eurostars-2, a teda splnením záväzkov uvedených v písm. c) odseku 1;

e)
pridelením finančných prostriedkov projektom programu Eurostars-2 z vnútroštátnych rozpočtov a finančného príspevku Únie podľa klasifikačných zoznamov projektov;

f)
preukázaním jasného pokroku vo vedeckej, riadiacej a finančnej integrácii prostredníctvom určenia minimálnych prevádzkových výkonnostných cieľov a míľnikov realizácie programu Eurostars-2.
Článok 7 

Príspevok zúčastnených štátov

1.
Príspevok zúčastnených štátov tvoria tieto finančné príspevky:

a)
spolufinancovanie vybraných projektov programu Eurostars-2, najmä prostredníctvom grantov,

b)
finančný príspevok na administratívne náklady programu Eurostars-2, na ktoré sa nevzťahuje príspevok Únie podľa článku 5 ods.3.

2.
Každý zúčastnený štát poverí národný orgán financovania správou finančnej podpory pre vnútroštátnych účastníkov programu Eurostars-2 v súlade s článkom 8.

Článok 8

Pravidlá účasti a šírenia

1.
Na účely nariadenia (EÚ) č. … [Pravidlá účasti a šírenia v programe Horizont 2020] sa ESE považuje za orgán financovania.

2.
Odchylne od článku 14 ods. 5 nariadenia (EÚ) č. … [Pravidlá účasti a šírenia v programe Horizont 2020] overuje ESE finančnú kapacitu všetkých účastníkov.

3.
Odchylne od článku 16 ods. 1 nariadenia (EÚ) č. … [Pravidlá účasti a šírenia v programe Horizont 2020] dohody o grante s príjemcami nepriamych akcií podpisujú príslušné národné orgány financovania.

4.
Odchylne od článku 19 ods. 1, 5 až 7 a článkov 22 až 28 nariadenia (EÚ) č. … [Pravidlá účasti a šírenia v programe Horizont 2020] pravidlá financovania národných programov sa vzťahujú na granty spravované národnými orgánmi financovania.

Článok 9 

Realizácia programu Eurostars-2 
1.
Program Eurostars-2 sa realizuje na základe ročných pracovných plánov. 

2.
Program Eurostars-2 poskytuje finančnú podporu účastníkom najmä vo forme grantov v nadväznosti na výzvy na predkladanie návrhov.

Článok 10

Dohody medzi Úniou a ESE

1.
Na základe pozitívneho hodnotenia ex ante, ktoré vykonáva ESE v súlade s článkom 61 ods. 1 nariadenia (EÚ, Euratom) č. 966/2012, uzatvorí Komisia v mene Únie s ESE dohodu o delegovaní a dohody o každoročnom prevode finančných prostriedkov.

2.
Dohoda o delegovaní uvedená v odseku 1 sa uzatvorí v súlade s článkom 58 ods. 3 a článkami 60 a 61 nariadenia (EÚ, Euratom) č. 966/2012 a článkom 40 delegovaného nariadenia (EÚ) č. 1268/2012. Okrem iného sa v nej stanovujú: 

a)
požiadavky na ESE týkajúce sa ukazovateľov výkonnosti podľa prílohy II k rozhodnutiu (EÚ) č. … [osobitný program na vykonávanie rámcového programu Horizont 2020]; 

b)
požiadavky na príspevok ESE k monitorovaniu uvedenému v prílohe III k rozhodnutiu (EÚ) č. … [osobitný program na vykonávanie rámcového programu Horizont 2020]; 

c)
osobitné ukazovatele výkonnosti vzťahujúce sa na fungovanie ESE; 

d)
požiadavky na ESE týkajúce sa poskytovania informácií o administratívnych nákladoch a podrobných údajov o realizácii programu Eurostars-2;

e)
postupy týkajúce sa poskytovania údajov potrebných na zabezpečenie schopnosti Komisie plniť svoje povinnosti týkajúce sa šírenia a odovzdávania správ;

f)
povinnosť ESE podpísať pred akýmkoľvek prevodom finančného príspevku Únie s národnými orgánmi financovania dvojstranné dohody, v ktorých sa stanovujú minimálne prevádzkové výkonnostné ciele a míľniky na realizáciu programu Eurostars-2. 

Článok 11

Zrušenie, zníženie alebo pozastavenie finančného príspevku Únie

1.
Ak sa program Eurostars-2 nerealizuje alebo sa realizuje neprimerane, čiastočne alebo oneskorene, Komisia môže zrušiť, primerane znížiť alebo pozastaviť finančný príspevok Únie v súlade so skutočnou realizáciou programu Eurostars-2.

2.
Ak zúčastnené štáty neprispievajú k financovaniu programu Eurostars-2 alebo k nemu prispievajú len čiastočne alebo oneskorene, Komisia môže zrušiť, primerane znížiť alebo pozastaviť finančný príspevok Únie s prihliadnutím na výšku finančných prostriedkov pridelených zúčastnenými štátmi na realizáciu programu Eurostars-2. 

Článok 12

Audity ex post 
1.
ESE zabezpečuje, aby audity ex post týkajúce sa výdavkov na nepriame akcie vykonávali príslušné národné orgány financovania v súlade s článkom 23 nariadenia (EÚ) č. … [rámcový program Horizont 2020]. 

2.
Komisia môže rozhodnúť, že audity uvedené v odseku 1 vykoná sama. 

Článok 13

Ochrana finančných záujmov Únie

1.
Komisia prijme primerané opatrenia s cieľom zabezpečiť, aby pri realizácii akcií financovaných podľa tohto rozhodnutia boli finančné záujmy Únie chránené uplatňovaním preventívnych opatrení proti podvodom, korupcii a ďalším nezákonným činnostiam, efektívnymi kontrolami a v prípade zistenia nezrovnalostí vymáhaním súm, ktoré boli neoprávnene vyplatené, a v prípade potreby aj uložením efektívnych, primeraných a odrádzajúcich administratívnych a finančných pokút.

2.
ESE poskytuje zamestnancom Komisie a ďalším ňou povereným osobám, ako aj Dvoru audítorov prístup do svojich priestorov a k všetkým informáciám vrátane informácií v elektronickom formáte, ktoré sú potrebné na vykonanie auditov.

3.
Európsky úrad pre boj proti podvodom (OLAF) môže vykonávať vyšetrovanie vrátane kontrol a inšpekcií na mieste v súlade s ustanoveniami a postupmi stanovenými nariadením Rady (Euratom, ES) č. 2185/96
 a nariadením Európskeho parlamentu a Rady (ES) č. 1073/1999
 s cieľom zistiť, či došlo k podvodu, korupcii alebo inej nezákonnej činnosti ovplyvňujúcej finančné záujmy Únie v súvislosti s dohodou alebo rozhodnutím alebo zmluvou financovanou podľa tohto rozhodnutia.

4.
Zmluvy, dohody o grante a rozhodnutia o grante vyplývajúce z vykonávania tohto rozhodnutia obsahujú ustanovenia, ktorými sa Komisia, Dvor audítorov, úrad OLAF a ESE výslovne oprávňujú vykonávať takéto audity a vyšetrovania v závislosti od ich príslušných právomocí.

5.
Pri realizácii programu Eurostars-2 zúčastnené štáty prijímajú legislatívne, regulačné, administratívne alebo iné opatrenia nevyhnutné na ochranu finančných záujmov Únie, a to najmä s cieľom zabezpečiť úplné vrátenie akýchkoľvek súm dlžných Únii v súlade s nariadením (EÚ, Euratom) č. 966/2012 a delegovaným nariadením (EÚ) č. 1268/2012.

Článok 14

Oznamovanie informácií

1.
Na žiadosť Komisie jej ESE zasiela všetky informácie potrebné na vypracovanie správ uvedených v článku 15.

2.
Zúčastnené štáty predkladajú Komisii prostredníctvom ESE všetky informácie, ktoré si vyžiada Európsky parlament, Rada alebo Dvor audítorov v súvislosti s finančným hospodárením programu Eurostars-2. 

3.
Komisia zahrnie informácie uvedené v odseku 2 do správ uvedených v článku 15.

Článok 15

Hodnotenie

1.
Komisia vykoná do 31. decembra 2017 priebežné hodnotenie programu Eurostars-2. Komisia vypracuje správu o danom hodnotení, ktorá obsahuje jej závery a pozorovania. Komisia zašle túto správu Európskemu parlamentu a Rade do 30. júna 2018.

2.
Na záver účasti Únie na programe Eurostars-2, najneskôr však do 31. decembra 2022 Komisia uskutoční záverečné hodnotenie programu Eurostars-2. Komisia vypracuje správu o uvedenom hodnotení, ktorá bude obsahovať výsledky hodnotenia. Komisia zašle uvedenú správu Európskemu parlamentu a Rade.

Článok 16

Nadobudnutie účinnosti

Toto rozhodnutie nadobúda účinnosť dvadsiatym dňom po jeho uverejnení v Úradnom vestníku Európskej únie. 

Článok 17

Adresáti

Toto rozhodnutie je určené členským štátom.

V Bruseli
Za Európsky parlament
Za Radu

predseda
predseda


PRÍLOHA I


REALIZÁCIA

1.
ESE priebežne organizuje otvorené výzvy na predkladanie návrhov s uvedením konečných dátumov na udelenie finančnej podpory nepriamym akciám.

2.
Uchádzači predložia návrhy svojich projektov ESE ako jednotnému kontaktnému miestu. 

3.
Po uzávierke výzvy na prekladanie návrhov vykoná ESE centrálnu kontrolu oprávnenosti na základe kritérií oprávnenosti uvedených v ročnom pracovnom pláne. Zúčastnené štáty nesmú dopĺňať žiadne odlišné ani ďalšie kritériá oprávnenosti.

4.
ESE overí finančnú kapacitu účastníkov podľa spoločných, jednoznačných a transparentných pravidiel. 

5.
Oprávnené návrhy centrálne posúdi a poradie zostaví skupina nezávislých externých odborníkov v súlade s kritériami stanovenými v článku 14 ods. 1 nariadenia (EÚ) č. … [pravidlá účasti a šírenia v programe Horizont 2020], a to na základe transparentných postupov.

6.
ESE uskutoční postup preskúmania hodnotenia v súlade s článkom 15 nariadenia (EÚ) č. ... [Pravidlá účasti a šírenia v programe Horizont 2020]. 

7.
Klasifikačný zoznam, ktorý ako celok schváli skupina na vysokej úrovni programu Eurostars-2 uvedená v prílohe II, je záväzný pre prideľovanie finančných prostriedkov z vnútroštátnych rozpočtov určených na projekty programu Eurostars-2.

8.
Po schválení klasifikačného zoznamu každý zúčastnený štát financuje svojich národných účastníkov v projektoch vybraných na financovanie prostredníctvom určeného národného orgánu financovania, ktorý vynaloží maximálne úsilie s cieľom zabezpečiť financovanie pre 50 najlepšie umiestnených projektov a prinajmenšom pre 50 až 75 % projektov nad čiarou. Finančný príspevok pre účastníkov sa vypočíta podľa pravidiel financovania národného programu štátu zúčastňujúceho sa na programe Eurostars-2. Finančný príspevok Únie prevedie ESE národným orgánom financovania, ak národné orgány financovania uhradili svoj finančný príspevok na projekty. 

9.
Finančné prostriedky získajú všetci oprávnení účastníci projektu vybraného centrálne. Udelenie finančnej podpory účastníkom centrálne vybraného projektu zo strany národných orgánov financovania podlieha zásadám rovnakého zaobchádzania, transparentnosti a spolufinancovania.

10.
ESE je zodpovedný za hodnotenie návrhov, informovanie národných orgánov financovania, koordináciu synchronizačného procesu, monitorovanie projektov prostredníctvom podávania správ o projekte a auditov vykonávaných národnými orgánmi financovania a za podávanie správ Komisii s cieľom zabezpečiť udelenie grantu v krátkom čase. Takisto prijíma primerané opatrenia s cieľom podporiť uznanie príspevku Únie k programu Eurostars-2, a to ako k samotnému programu, tak aj k jednotlivým projektom. Primeranú viditeľnosť tohto príspevku podporuje prostredníctvom uvedenia loga programu Horizont 2020 vo všetkých publikovaných materiáloch vrátane tlačených aj elektronických publikácií týkajúcich sa programu Eurostars-2.


11.
ESE uzatvorí dvojstrannú dohodu o programe Eurostars-2 s národnými orgánmi financovania. V dvojstranných dohodách o programe Eurostars-2 sa stanovujú povinnosti zmluvných strán v súlade s pravidlami, cieľmi a spôsobmi realizácie programu Eurostars-2. Dvojstranné dohody o programe Eurostars-2 obsahujú pravidlá upravujúce prevod príspevku Únie a minimálne prevádzkové ciele a vnútroštátne postupné míľniky týkajúce sa ďalšej integrácie a synchronizácie národných programov vrátane kratšieho času na udelenie grantu v súlade s [Pravidlami účasti a][nariadením o rozpočtových pravidlách]. Tieto ciele a míľniky určí skupina na vysokej úrovni programu Eurostars-2 po konzultácii s Európskou komisiou. Podpísanie dvojstrannej dohody o programe Eurostars-2 a dodržiavanie prevádzkových cieľov a míľnikov je predpokladom odovzdania príspevku Únie národným orgánom financovania. 

12.
Medzi zúčastnenými štátmi sa uskutočňuje budovanie kontaktov a výmena osvedčených postupov s cieľom posilniť silnejšiu integráciu na vedeckej, riadiacej a finančnej úrovni.

13.
Medzi ďalšie činnosti patrí sprostredkovanie, propagácia programu a budovanie kontaktov s ostatnými zainteresovanými stranami (investormi, poskytovateľmi výskumu a inovácií, sprostredkovateľmi), a to najmä s cieľom rozšíriť účasť príjemcov vo všetkých zúčastnených štátoch a zapojiť MSP bez predchádzajúcich skúseností s nadnárodnými výskumnými projektmi. 

PRÍLOHA II
SPRÁVA PROGRAMU EUROSTARS-2

1.
Program Eurostars-2 riadi ESE. ESE je medzinárodné neziskové združenie, ktoré v roku 1997 zriadili podľa belgického práva (Aisbl) krajiny iniciatívy EUREKA a Európska únia zastúpená Komisiou. 

Vedúci ESE ako jeho právny zástupca zodpovedný za realizáciu programu Eurostars-2. Konkrétne za:

a)
prípravu ročného rozpočtu pre výzvy, centrálnu organizáciu spoločných výziev na predkladanie návrhov a prijímanie návrhov ako jednotné kontaktné miesto, centrálnu organizáciu oprávnenosti a hodnotenia návrhov na základe spoločných kritérií oprávnenosti a hodnotiacich kritérií, centrálnu organizáciu výberu návrhov na financovanie, monitorovanie projektov a následné opatrenia, prijatie, prideľovanie a monitorovanie príspevku Únie;

b)
zhromažďovanie potrebných informácií od národných orgánov financovania na účely prevodu príspevku Únie;

c)
propagáciu programu Eurostars-2;

d)
podávanie správ skupine na vysokej úrovni programu Eurostars-2 a Komisii o programe Eurostars-2 vrátane správ o pokroku smerom k ďalšej integrácii;

e)
informovanie siete Eureka o činnostiach programu Eurostars-2;

f)
podpísanie dohody o delegovaní s Komisiou, dvojstranných dohôd s národnými orgánmi financovania a zmlúv s odborníkmi na posúdenie prihlášok do programu Eurostars-2;

g)
prijatie ročného pracovného plánu programu Eurostars-2 po predchádzajúcom súhlase skupiny na vysokej úrovni pre program Eurostars-2 a Komisie. 

2.
Skupina na vysokej úrovni pre program Eurostars-2 zložená z vnútroštátnych zástupcov skupiny na vysokej úrovni iniciatívy Eureka zo štátov zúčastňujúcich sa programu Eurostars-2 dohliada na operácie ESE na programe Eurostars-2. Konkrétne:

a)
dohliada na realizáciu programu Eurostars-2;

b)
vymenúva členov poradnej skupiny programu Eurostars-2 (ďalej len „EAG“);

c)
schvaľuje ročný pracovný plán;

d)
schvaľuje klasifikačný zoznam projektov, ktoré budú financované z programu Eurostars-2, a rozhoduje o udeľovaní grantov.

Únia v zastúpení Komisie má štatút pozorovateľa v skupine na vysokej úrovni pre program Eurostars-2. Komisia sa vyzýva na účasť na stretnutiach, dostáva všetky dokumenty zo stretnutí a môže sa zúčastňovať na diskusiách.

Ktorákoľvek ďalšia krajina iniciatívy Eureka, ktorá sa nezúčastňuje na programe Eurostars-2, má právo vysielať svojich zástupcov ako pozorovateľov na stretnutia skupiny na vysokej úrovni pre program Eurostars-2.

3.
Poradná skupina programu Eurostars-2 pozostáva z národných projektových koordinátorov iniciatívy EUREKA (osôb vo vláde alebo agentúre zaoberajúcich sa prevádzkovou úrovňou riadenia programu Eureka/Eurostars a zodpovedných za propagáciu programu Eurostars-2 v zúčastnených krajinách) zo zúčastnených krajín. Komisia má právo vysielať zástupcov ako pozorovateľov na stretnutia poradnej skupiny programu Eurostars-2. Stretnutiam poradnej skupiny programu Eurostars-2 predsedá ESE.

Poradná skupina programu Eurostars-2 poskytuje poradenstvo ESE, ako aj skupine na vysokej úrovni pre program Eurostars-2 o podmienkach realizácie programu Eurostars-2.

4.
Národné orgány financovania sú zodpovedné za správu finančnej podpory pre vnútroštátnych účastníkov. 

LEGISLATÍVNY FINANČNÝ VÝKAZ

1.
RÁMEC NÁVRHU/INICIATÍVY


1.1.
Názov návrhu/iniciatívy

1.2.
Príslušné oblasti politiky v rámci ABM/ABB


1.3.
Druh návrhu/iniciatívy


1.4.
Ciele


1.5.
Dôvody návrhu/iniciatívy


1.6.
Trvanie a finančný vplyv


1.7.

LEGISLATÍVNY FINANČNÝ VÝKAZ

1.
RÁMEC NÁVRHU/INICIATÍVY

1.1.
Názov návrhu/iniciatívy

Účasť Únie na programe výskumu a vývoja spoločne uskutočňovanom niekoľkými členskými štátmi, ktorý je zameraný na podporu malých a stredných podnikov vykonávajúcich výskum.

1.2.
Príslušné oblasti politiky v rámci ABM/ABB

Výskum a technologický rozvoj:

HORIZONT 2020 (H2020) — Vedúce postavenie priemyslu — Inovácie v MSP

1.3.
Druh návrhu/iniciatívy

( Návrh/iniciatíva sa týka novej akcie
( Návrh/iniciatíva sa týka novej akcie, ktorá nadväzuje na pilotný projekt/prípravnú akciu

( Návrh/iniciatíva sa týka predĺženia trvania existujúcej akcie
( Návrh/iniciatíva sa týka akcie presmerovanej na novú akciu
1.4.
Ciele

1.4.1.
Viacročné strategické ciele Komisie, ktoré sú predmetom návrhu/iniciatívy

Celkovým cieľom tohto legislatívneho návrhu je podporiť európsky hospodársky rast a vytváranie pracovných miest zlepšením konkurencieschopnosti malých a stredných podnikov (MSP) vykonávajúcich výskum, a tým prispievať k stratégii Európa 2020. 

Tento cieľ možno dosiahnuť:

1. podporovaním nadnárodných výskumných činností MSP vykonávajúcich výskum, ktoré sú zamerané na trh a bez tematických obmedzení a vedú k uvedeniu nových alebo lepších výrobkov, procesov alebo služieb na trh, 

2. podieľaním sa na dokončení Európskeho výskumného priestoru a zvýšení dostupnosti, efektívnosti a účinnosti verejného financovania MSP vykonávajúcich výskum v Európe zosúladením, harmonizovaním a synchronizovaním národných mechanizmov financovania.

1.4.2.
Konkrétne ciele a príslušné činnosti v rámci ABM/ABB

Konkrétny cieľ č. 3.1 časti Inovácie v malých a stredných podnikoch
Konkrétnym cieľom „Inovácií v malých a stredných podnikoch“ v rámci priority „Vedúce postavenie priemyslu“ je podporiť rast zvýšením úrovne inovácií v MSP a pritom napĺňať ich rôzne potreby v oblasti inovácií počas celého inovačného cyklu pri všetkých typoch inovácií, aby vzniklo viac rýchlejšie rastúcich a medzinárodne aktívnych MSP.

Spoločný program Eurostars-2 skombinuje zdroje Únie a vnútroštátne a súkromné zdroje financovania na podporu výskumu zameraného na trh v rámci nadnárodných projektov, ktoré iniciujú a budú viesť MSP vykonávajúce výskum.

Hlavným výstupom tohto konkrétneho cieľa je zriadenie a prevádzka programu Eurostars-2 prostredníctvom projektov výskumu a vývoja pod vedením MSP vykonávajúcich výskum.

Príslušné činnosti v rámci ABM/ABB: 08 – Výskum a inovácie
1.4.3.
Očakávané výsledky a vplyv

Uveďte, aký vplyv by mal mať návrh/iniciatíva na príjemcov/cieľové skupiny.

Firmy zúčastňujúce sa na projektoch programu Eurostars by mali byť schopné vyvinúť nové výrobky, procesy a služby a výrazne posilniť svoje konkurenčné postavenie na európskom a svetovom trhu.

Očakávaným vplyvom (v priemere tri roky po ukončení projektov programu Eurostars) je nárast obratu o 10 mil. EUR na každý 1 mil. EUR verejných finančných prostriedkov, priemerne 25 vytvorených pracovných miest na každý 1 mil. EUR verejných finančných prostriedkov a 3 nové alebo lepšie výrobky, procesy alebo služby uvedené na trh.

1.4.4.
Ukazovatele výsledkov a vplyvu

Uveďte ukazovatele, pomocou ktorých je možné sledovať uskutočňovanie návrhu/iniciatívy.

Špecializovaná riadiaca štruktúra monitoruje ukazovatele výsledkov a vplyvov uvedených v konkrétnom cieli „Inovácie v MSP“ rámcového programu pre výskum a inovácie – Horizont 2020 a každoročne o nich podáva správu Komisii.

Špecializovaná riadiaca štruktúra monitoruje ukazovatele výsledkov a dosahov uvedených v konkrétnom cieli „Inovácie v MSP“ rámcového programu pre výskum a inovácie – Horizont 2020 a každoročne o nich podáva správu Komisii.

Hlavným ukazovateľom je „Podiel zúčastnených MSP prinášajúcich inovácie, ktoré sú nové pre spoločnosť alebo trh, na obdobie trvania projektu plus 3 roky“. Cieľ je 50 %.

Ďalšie ukazovatele, ktoré môžu byť podrobnejšie opísané a doplnené v dohode o delegovaní medzi Komisiou a ESE, sa budú týkať:

investícií a spolufinancovania spoločného programu Eurostars zúčastnenými štátmi, účinnosti programu (z hľadiska času do výsledkov hodnotenia), pokroku smerom k integrácii národných programov (vrátane času do udelenia grantu), integrácie riadenia (vrátane zavedeného jednotného systému podávania správ a centrálneho hodnotenia), finančnej integrácie (pričom 50 najlepšie hodnotených projektov programu Eurostars vždy získa financovanie a štandardná kontrola finančnej únosnosti je zavedená).
1.5.
Dôvody návrhu/iniciatívy

1.5.1.
Potreby, ktoré sa majú uspokojiť v krátkodobom alebo dlhodobom horizonte

Program Eurostars-2 nadväzuje na program Eurostars realizovaný v súlade s odporúčaniami priebežného hodnotenia.

Príspevok Únie je potrebný na zriadenie a prevádzku programu Eurostars-2 s cieľom umožniť spolufinancovanie činností so zúčastnenými štátmi. Príspevok Únie sa použije najmä na spolufinancovanie účastníkov vo vybraných projektoch programu Eurostars-2 v nadväznosti na otvorené výzvy na predkladanie návrhov.

1.5.2.
Prínos zapojenia Európskej únie

Zásah EÚ prispeje k pokračovaniu právneho rámca, v ktorom sa financovanie EÚ a financovanie jednotlivých štátov kombinujú v rámci spoločnej stratégie s cieľom podporiť nadnárodné projekty spolupráce v oblasti výskumu a vývoja a inovácií v prospech MSP vykonávajúcich výskum. Účasť EÚ bude predovšetkým stimulovať štáty zúčastňujúce sa na programe Eurostars, aby ďalej harmonizovali a zosúlaďovali národné programy (pravidlá a postupy) v súlade s Európskym výskumným priestorom a motivovať k zvýšeniu vnútroštátnych a priemyselných investícií do výskumu a vývoja a inovácií vo všetkých oblastiach vedy a techniky, čím prispeje k cieľom stratégie Európa 2020 a prinesie prospech MSP vykonávajúcim výskum, ktoré majú vysoký potenciál rastu a ktoré by sa mohli stať veľkými európskymi firmami zajtrajška. 

1.5.3.
Poznatky získané z podobných skúseností v minulosti

Z priebežného hodnotenia vykonaného v roku 2010 vyplynulo, že program Eurostars je dobre zosúladený s cieľmi stratégie Európa 2020, dobre dopĺňa príležitosti na medzinárodnú spoluprácu, ktoré 7RP poskytuje MSP, a že je atraktívny pre cieľovú skupinu, a z týchto dôvodov by sa malo zvážiť jeho pokračovanie aj po roku 2013.

Boli predložené okrem iného aj tieto odporúčania na zlepšenie: zúčastnené štáty a Únia by mali poskytnúť dostatočné finančné prostriedky na financovanie čo najväčšieho počtu najlepšie hodnotených projektov, realizačné procesy a pravidlá financovania na vnútroštátnej úrovni by sa mali ešte viac zjednodušiť a zharmonizovať, hodnotenia by sa mali skvalitniť a skrátenie lehoty na uzatvorenie zmluvy by malo byť prioritou.

Tieto ponaučenia boli v plnej miere zohľadnené v návrhu programu Eurostars-2.
1.5.4.
Zlučiteľnosť a možná synergia s inými vhodnými finančnými nástrojmi

V programe Horizont 2020 sa počíta okrem programu Eurostars-2 s niekoľkými ďalšími nástrojmi na podporu MSP: nástroj určený pre MSP „Prístup k finančným nástrojom“ a možnosť účasti MSP prostredníctvom tradičnejších projektov realizovaných v spolupráci.

Program Eurostars 2-je iný a zároveň dopĺňa uvedené iniciatívy. 
Hoci každý jeden z uvedených nástrojov reaguje na konkrétne potreby určitého typu MSP a podporuje ich v rôznych fázach vývoja ich výskumníckych/podnikateľských nápadov (vysoká technologická pripravenosť na nástroje MSP, uprednostnenie pôžičiek/vlastného kapitálu pred grantmi na finančné nástroje), ani jeden z nich nie je osobitne určený pre MSP vykonávajúce nadnárodný výskum a neprispieva k integrácii a harmonizácii národných programov tak ako Eurostars-2 prostredníctvom uplatňovania článku 185 ZFEÚ.

1.6.
Trvanie a finančný vplyv

( Návrh/iniciatíva s obmedzeným trvaním
•
(
Návrh/iniciatíva sú v platnosti od 01/01/2014 do 31/12/2020 pre viazané rozpočtové prostriedky a od roku 2014 do roku 2024 pre platobné rozpočtové prostriedky. 

•
(
Finančný vplyv trvá od RRRR do RRRR.

( Návrh/iniciatíva s neobmedzeným trvaním
•
Počiatočná fáza vykonávania bude trvať od RRRR do RRRR,

•
a potom bude vykonávanie pokračovať v plnom rozsahu.

1.7.
Plánovaný spôsob hospodárenia

( Priame centralizované hospodárenie na úrovni Komisie

( Nepriame centralizované hospodárenie s delegovaním úloh súvisiacich s plnením rozpočtu na:

•
(
výkonné agentúry

•
(
subjekty zriadené spoločenstvami

•
(
národné verejnoprávne subjekty/subjekty poverené vykonávaním verejnej služby

•
(
osoby poverené realizáciou osobitných akcií podľa hlavy V Zmluvy o Európskej únii a určené v príslušnom základnom akte v zmysle článku 49 nariadenia o rozpočtových pravidlách

( Zdieľané hospodárenie s členskými štátmi
( Decentralizované hospodárenie s tretími krajinami

( Spoločné hospodárenie s medzinárodnými organizáciami (uveďte)

V prípade viacerých spôsobov hospodárenia uveďte v oddiele „Poznámky“ presnejšie vysvetlenie.
Poznámky:

Finančný príspevok EÚ k spoločnému programu sa vyplatí špecializovanej realizačnej štruktúre konajúcej v mene zúčastnených štátov. Špecializovaná realizačná štruktúra bude riadiť program Eurostars-2 a prijímať, prideľovať a monitorovať finančný príspevok Únie. Štruktúrou, ktorú určili zúčastnené štáty, je sekretariát iniciatívy EUREKA. Riadiaca štruktúra je podrobnejšie opísaná v prílohe III k rozhodnutiu.

2.
OPATRENIA V OBLASTI RIADENIA

2.1.
Opatrenia týkajúce sa kontroly a predkladania správ

Uveďte časový interval a podmienky, ktoré sa vzťahujú na tieto opatrenia.
Špecializovaná riadiaca štruktúra každoročne monitoruje realizáciu programu Eurostars-2 v súlade s rámcovým programom pre výskum a inovácie – Horizont 2020 a podáva o nej správu Komisii.

Po troch rokoch prevádzky sa vykoná priebežné hodnotenie s pomocou nezávislých odborníkov. Externí odborníci uskutočnia záverečné hodnotenie po skončení programu. Komisia predloží výsledky Európskemu parlamentu a Rade.

2.2.
Systémy riadenia a kontroly

2.2.1.
Zistené riziká

1. Kľúčové riziká sa týkajú schopnosti špecializovanej realizačnej štruktúry riadiť príspevok z rozpočtu Únie a efektívneho monitorovania národných agentúr zapojených do každodennej prevádzky programu.

2. Podobne ako pri iných programoch s vysokou účasťou MSP existuje riziko prípadných finančných strát v dôsledku osobitnej cieľovej skupiny programu Eurostars-2 (MSP) a prístupu založeného na nepriamom centralizovanom riadení.

3. Tretie riziko sa týka schopnosti zapojených krajín efektívne financovať svoje príspevky k programu.

2.2.2.
Plánované metódy kontroly

Riziko č. 1 zmierňuje skutočnosť, že EÚ zastúpená Komisiou je riadnym členom riadiacej štruktúry Eureka a dohliada na špecializovanú realizačnú štruktúru vo všetkých veciach týkajúcich sa iniciatívy Eureka.

Na účely zmiernenia rizika č. 2 v zmysle článku 13 pri realizácii programu Eurostars-2 zúčastnené štáty prijmú legislatívne, regulačné, administratívne alebo iné opatrenia nevyhnutné na ochranu finančných záujmov Únie. Zúčastnené štáty najmä prijmú potrebné opatrenia na zabezpečenie úplného vrátenia akýchkoľvek súm dlžných Únii.

Pokiaľ ide o riziko č. 1 a 2, pozri aj kapitolu 2.3.

Pokiaľ ide o riziko č. 3, príspevok Únie sa prevedie príjemcom prostredníctvom financujúcich agentúr zúčastnených štátov až po predložení dôkazu, že národný príspevok bol skutočne vyplatený príjemcovi.

Príspevok Únie okrem toho nesmie prekročiť jednu tretinu príspevku zúčastnených štátov a podiel Únie na administratívnych výdavkoch nesmie prekročiť 2 % celkového príspevku Únie.

O ďalších zmierňovacích opatreniach sa rozhodne v rámci dohody o delegovaní medzi EÚ a ESE a v rámci dvojstranných dohôd medzi ESE a národnými orgánmi financovania.

2.2.3.
Náklady a prínosy kontrol a pravdepodobná miera pochybenia

Kontrolný systém zriadený na účely realizácie programu bude navrhnutý tak, aby poskytoval primeranú istotu, že riziká týkajúce sa efektívnosti a účinnosti operácií, ako aj zákonnosti a pravidelnosti hlavných transakcií budú primerane riadené s ohľadom na osobitnú povahu programu Eurostars-2 ako partnerstva v rámci verejného sektora. Kontrolný systém musí zachovať rovnováhu medzi dôverou a kontrolou a zohľadňovať administratívne a ďalšie náklady na kontrolu na všetkých úrovniach, a to najmä v prípade účastníkov, aby mohol čo najlepšie prispieť k dosiahnutiu cieľov rámcového programu Horizont 2020.

2.3.
Opatrenia na predchádzanie podvodom a nezrovnalostiam

Uveďte existujúce a plánované preventívne a ochranné opatrenia.

V článku 6 rozhodnutia, ktorým sa zriaďuje program Eurostars 2, sa stanovuje, že príspevok Únie je podmienený splnením požiadaviek na predkladanie správ podľa článku 60 ods. 5 nariadenia (EÚ, Euratom) č. 966/2012 zo strany ESE. Podľa článku 11 Komisia môže svoj príspevok zrušiť, znížiť alebo pozastaviť. 

V dohode o delegovaní, ktorá sa má uzatvoriť medzi Komisiou a ESE v súlade s článkom 61 nariadenia (EÚ, Euratom) č. 966/2012, sa bude stanovovať, aby Komisia dohliadala na činnosti ESE, najmä vykonávaním auditov.

3.
ODHADOVANÝ FINANČNÝ VPLYV NÁVRHU/INICIATÍVY

3.1.
Príslušné okruhy viacročného finančného rámca a rozpočtové riadky výdavkov

· Existujúce rozpočtové riadky

V poradí, v akom za sebou nasledujú okruhy viacročného finančného rámca a rozpočtové riadky.

	Okruh viacročného finančného rámca
	Rozpočtový riadok
	Druh 
výdavkov
	Príspevky 

	
	08 02 02 03

Zvyšovanie inovácií v malých a stredných podnikoch (MSP)


	DRP/NRP
(
)

	krajín EZVO


	kandidátskych krajín


	tretích krajín
	v zmysle článku 18 ods. 1 písm. aa) nariadenia o rozpočtových pravidlách 

	1A
	
	DRP/NRP
	ÁNO
	ÁNO
	ÁNO
	ÁNO


3.2.
Odhadovaný vplyv na výdavky

3.2.1.
Zhrnutie odhadovaného vplyvu na výdavky

v mil. EUR (zaokrúhlené na 3 desatinné miesta)
	Okruh viacročného finančného rámca: 
	Číslo
	Názov: 1a – Konkurencieschopnosť pre rast a zamestnanosť


	GR: RTD
	
	
	Rok
2014
	Rok
2015
	Rok
2016
	Rok
2017
	Rok
2018
	Rok
2019
	Rok
2020
	Roky
2021-2024
	SPOLU

	( Operačné rozpočtové prostriedky 
	
	
	
	
	
	
	
	
	

	Číslo rozpočtového riadka:08 02 02 03
	Záväzky
	(1)
	33,500
	35,000
	38,000
	41,000
	43,000
	46,000
	50,500
	
	287,000


	
	Platby
	(2)
	4,000
	28,000
	30,000
	32,000
	34,000
	36,000
	40,000
	83,000
	287,000

	Číslo rozpočtového riadka
	Záväzky
	(1a)
	
	
	
	
	
	
	
	
	

	
	Platby
	(2a)
	
	
	
	
	
	
	
	
	

	Administratívne rozpočtové prostriedky financované z balíka prostriedkov určených na realizáciu špecifických programov
 
	
	
	
	
	
	
	
	
	

	Číslo rozpočtového riadka
	
	(3)
	0,337
	0,344
	0,351
	0,358
	0,365
	0,372
	0,380
	
	2,505

	Rozpočtové prostriedky pre GR RTD SPOLU
	Záväzky
	=1+1a +3
	33,837
	35,344
	38,351
	41,358
	43,365
	46,372
	50,880
	
	289,505

	
	Platby
	=2+2a

+3
	4,337
	28,344
	30,351
	32,358
	34,365
	36,372
	40,380
	83,000
	289,505

	
	
	
	
	
	
	
	
	
	
	
	


	( Operačné rozpočtové prostriedky SPOLU 
	Záväzky
	(4)
	
	
	
	
	
	
	
	

	
	Platby
	(5)
	
	
	
	
	
	
	
	

	( Administratívne rozpočtové prostriedky financované z balíka prostriedkov určených na realizáciu špecifických programov SPOLU 
	(6)
	
	
	
	
	
	
	
	

	Rozpočtové prostriedky OKRUHU 
<….>
viacročného finančného rámca SPOLU
	Záväzky
	=4+ 6
	
	
	
	
	
	
	
	

	
	Platby
	=5+ 6
	
	
	
	
	
	
	
	


Ak má návrh/iniciatíva vplyv na viaceré okruhy:

	( Operačné rozpočtové prostriedky SPOLU 
	Záväzky
	(4)
	
	
	
	
	
	
	
	

	
	Platby
	(5)
	
	
	
	
	
	
	
	

	( Administratívne rozpočtové prostriedky financované z balíka prostriedkov určených na realizáciu špecifických programov SPOLU 
	(6)
	
	
	
	
	
	
	
	

	Rozpočtové prostriedky OKRUHOV 1 až 5 viacročného finančného rámca SPOLU
(referenčná suma)
	Záväzky
	=4+ 6
	
	
	
	
	
	
	
	

	
	Platby
	=5+ 6
	
	
	
	
	
	
	
	


	Okruh viacročného finančného rámca: 
	5
	„Administratívne výdavky“


v mil. EUR (zaokrúhlené na 3 desatinné miesta)

	
	
	
	Rok
2014
	Rok
2014 
	Rok
2016
	Rok
2017
	Rok
2018
	Rok
2019
	Rok
2020
	2021 – 2024
	SPOLU

	GR: RTD
	

	( Ľudské zdroje
	
	
	
	
	
	
	
	
	

	( Ostatné administratívne výdavky 
	
	
	
	
	
	
	
	
	

	GR RTD SPOLU
	Rozpočtové prostriedky 
	
	
	
	
	
	
	
	
	


	Rozpočtové prostriedky OKRUHU 5 viacročného finančného rámca SPOLU 
	(Záväzky spolu = Platby spolu)
	
	
	
	
	
	
	
	
	


v mil. EUR (zaokrúhlené na 3 desatinné miesta)

	
	
	
	2014
	2015
	2016
	2017
	2018
	2019
	2020
	2021 – 2024
	SPOLU

	Rozpočtové prostriedky OKRUHOV 1 až 5 viacročného finančného rámca SPOLU 
	Záväzky
	33,837
	35,344
	38,351
	41,358
	43,365
	46,372
	50,880
	
	289,505

	
	Platby
	4,337
	28,344
	30,351
	32,358
	34,365
	36,372
	40,380
	83,000
	289,505


3.2.2.
Odhadovaný vplyv na operačné rozpočtové prostriedky

· (
Návrh/iniciatíva si nevyžaduje použitie operačných rozpočtových prostriedkov.

· (
Návrh/iniciatíva si vyžaduje použitie operačných rozpočtových prostriedkov, ako je uvedené v nasledujúcej tabuľke:

viazané rozpočtové prostriedky v mil. EUR (zaokrúhlené na 3 desatinné miesta)

	Uveďte ciele a výstupy

(
	
	
	Rok
2014
	Rok
2015
	Rok
2016
	Rok
2017
	Rok
2018
	Rok
2019
	Rok
2020
	SPOLU

	
	

	
	Druh


	Priemerné náklady
	Počet výstupov 
	Náklady
	Počet výstupov 
	Náklady
	Počet výstupov 
	Náklady
	Počet výstupov 
	Náklady
	Počet výstupov 
	Náklady
	Počet výstupov 
	Náklady
	Počet výstupov 
	Náklady
	Počet výstupov spolu
	Náklady spolu***

	KONKRÉTNY CIEĽ č. 1
	
	
	
	
	
	
	
	
	
	
	
	
	
	
	
	

	- Výstup (* **)
	Projekty výskumu a vývoja
	0,56
	180
	100,700
	205,000
	114,800
	240
	134,600
	275
	154,400
	325
	181,600
	375
	209,800
	450
	252,100
	2050
	1 148,000

	- Výstup
	
	
	
	
	
	
	
	
	
	
	
	
	
	
	
	
	
	

	- Výstup
	
	
	
	
	
	
	
	
	
	
	
	
	
	
	
	
	
	

	Konkrétny cieľ č. 1 medzisúčet
	
	
	
	
	
	
	
	
	
	
	
	
	
	
	
	

	KONKRÉTNY CIEĽ č. 2…
	
	
	
	
	
	
	
	
	
	
	
	
	
	
	
	

	- Výstup
	
	
	
	
	
	
	
	
	
	
	
	
	
	
	
	
	
	

	Konkrétny cieľ č. 2 medzisúčet
	
	
	
	
	
	
	
	
	
	
	
	
	
	
	
	

	NÁKLADY SPOLU
	180
	100,700
	205
	114,800
	240
	134,600
	275
	154,400
	325
	181,600
	375
	209,800
	450
	252,100
	2050
	1 148,000


* Časť príspevku EÚ možno použiť na pokrytie administratívnych nákladov špecializovanej realizačnej štruktúry so stropom 2 % príspevku EÚ.

** Pri projektoch programu Eurostars sa počíta s priemernými nákladmi 1,4 mil. EUR s priemernou mierou verejného spolufinancovania vo výške 40 %. Pri verejnom financovaní vo výške 0,56 milióna EUR na projekt a celkovom rozpočte programu vo výške 1148 mil. EUR (861 mil. EUR od krajín zúčastňujúcich sa na programe Eurostars-2 + 287 mil. EUR z príspevku EÚ) možno financovať približne 2050 projektov.
*** Príspevok EÚ na celkové náklady nesmie presiahnuť 287 mil. EUR.

3.2.3.
Odhadovaný vplyv na administratívne rozpočtové prostriedky

3.2.3.1.
Zhrnutie

· (
Návrh/iniciatíva si nevyžaduje použitie administratívnych rozpočtových prostriedkov.

· (
Návrh/iniciatíva si vyžaduje použitie administratívnych rozpočtových prostriedkov, ako je uvedené v nasledujúcej tabuľke:

v mil. EUR (zaokrúhlené na 3 desatinné miesta)

	
	Rok
2014
	Rok

2015
	Rok
2016
	Rok
2017
	Rok
2018
	Rok
2019
	Rok
2020


	OKRUH 5
viacročného finančného rámca
	
	
	
	
	
	
	

	Ľudské zdroje 
	
	
	
	
	
	
	

	Ostatné administratívne výdavky 
	
	
	
	
	
	
	

	OKRUH 5 viacročného finančného rámca medzisúčet 
	
	
	
	
	
	
	


	Mimo OKRUHU 5
 viacročného finančného rámca

	
	
	
	
	
	
	

	Ľudské zdroje 
	0,337
	0,344
	0,351
	0,358
	0,365
	0,372
	0,380

	Ostatné administratívne výdavky
	
	
	
	
	
	
	

	Mimo OKRUHU 5 viacročného finančného rámca medzisúčet 
	
	
	
	
	
	
	


	SPOLU
	0,337
	0,344
	0,351
	0,358
	0,365
	0,372
	0,380


Potrebné administratívne rozpočtové prostriedky budú pokryté rozpočtovými prostriedkami GR, ktoré už boli pridelené na riadenie akcie a/alebo boli interne prerozdelené v rámci GR, a v prípade potreby budú doplnené zdrojmi, ktoré sa môžu prideliť riadiacemu GR v rámci ročného postupu prideľovania zdrojov a v závislosti od rozpočtových obmedzení.

3.2.3.2.
Odhadované potreby ľudských zdrojov

· (
Návrh/iniciatíva si nevyžaduje použitie ľudských zdrojov.

· (
Návrh/iniciatíva si vyžaduje použitie ľudských zdrojov, ako je uvedené v nasledujúcej tabuľke:

odhady sa vyjadrujú v jednotkách ekvivalentu plného pracovného času

	
	2014
	2015
	2016
	2017
	2018
	2019
	2020

	
	
	( Plán pracovných miest (úradníci a dočasní zamestnanci)

	08 01 01 01 (sídlo a zastúpenia Komisie)
	
	
	
	
	
	
	

	08 01 01 02 (delegácie)
	
	
	
	
	
	
	

	08 01 05 01 (nepriamy výskum)
	1,5
	1,5
	1,5
	1,5
	1,5
	1,5
	1,5

	10 01 05 01 (priamy výskum)
	
	
	
	
	
	
	

	
	
	( Externí zamestnanci (ekvivalent plného pracovného času)


	08 01 02 01 (ZZ, DAZ, VNE, z celkového finančného krytia)
	
	
	
	
	
	
	

	08 01 02 02 (ZZ, DAZ, PED, MZ a VNE v delegáciách)
	
	
	
	
	
	
	

	08 01 04 yy

	- sídlo
	
	
	
	
	
	
	

	
	- delegácia 
	
	
	
	
	
	
	

	08 01 05 02 (ZZ, VNE, DAZ – nepriamy výskum)
	2
	2
	2
	2
	2
	2
	2

	10 01 05 02 (ZZ, VNE, DAZ – priamy výskum)
	
	
	
	
	
	
	

	Iné rozpočtové riadky (uveďte)
	
	
	
	
	
	
	

	SPOLU
	3,5
	3,5
	3,5
	3,5
	3,5
	3,5
	3,5


XX predstavuje príslušnú oblasť politiky alebo rozpočtovú hlavu.

Potreby ľudských zdrojov budú pokryté úradníkmi GR, ktorí už boli pridelení na riadenie akcie a/alebo boli interne prerozdelení v rámci GR, a v prípade potreby budú doplnené zdrojmi, ktoré sa môžu prideliť riadiacemu GR v rámci ročného postupu prideľovania zdrojov v závislosti od rozpočtových obmedzení.

Opis úloh, ktoré sa majú vykonať:

	Úradníci a dočasní zamestnanci
	Účasť na zasadnutiach riadiaceho orgánu programu Eurostars-2, ktoré sa budú uskutočňovať v priestoroch sekretariátu iniciatívy Eureka (každý orgán zasadá v priemere každé dva mesiace) 
Schválenie ročného pracovného plánu

Monitorovanie realizácie podľa výročných správ 
Koordinácia priebežného a záverečného hodnotenia a vypracovanie odpovede Komisie na tieto hodnotenia vo forme správy Komisie na predloženie Európskemu parlamentu a Rade

(1,5 úradníka)

	Externí zamestnanci
	Podpora prípravy dohody o delegovaní so špecializovanou realizačnou štruktúrou

Príprava rozhodnutia o ročnom financovaní a súvisiacich platieb

Administratívna podpora 
(2 ZZ)


3.2.4.
Súlad s platným viacročným finančným rámcom

· (
Návrh/iniciatíva je v súlade s platným viacročným finančným rámcom.

· (
Návrh/iniciatíva si vyžaduje zmenu v plánovaní príslušného okruhu vo viacročnom finančnom rámci.

Vysvetlite požadovanú zmenu v plánovaní a uveďte príslušné rozpočtové riadky a zodpovedajúce sumy.

· (
Návrh/iniciatíva si vyžaduje, aby sa použil nástroj flexibility alebo aby sa uskutočnila revízia viacročného finančného rámca
.

Vysvetlite potrebu a uveďte príslušné okruhy, rozpočtové riadky a zodpovedajúce sumy.

3.2.5.
Príspevky od tretích strán

· Návrh/iniciatíva nebude zahŕňať spolufinancovanie tretími stranami.

· Návrh/iniciatíva bude zahŕňať spolufinancovanie tretími stranami, ako je uvedené v nasledujúcej tabuľke:

rozpočtové prostriedky v mil. EUR (zaokrúhlené na 3 desatinné miesta)

	
	Rok
2014
	Rok
2015
	Rok
2016
	Rok
2017
	Rok
2018
	Rok
2019
	Rok
2020
	Spolu

v mil. EUR

	Uveďte spolufinancujúci subjekt: členské štáty

	67,200
	79,800
	96,600
	113,400
	138,600
	163,800
	201,600
	861,000

	Spolufinancované prostriedky SPOLU 
	67,200
	79,800
	96,600
	113,400
	138,600
	163,800
	201,600
	861,000


Podrobnosti o spolufinancovaní

Príspevok Únie na prevádzkové náklady (bez nákladov na hodnotenie) programu Eurostars-2 sa bude rovnať maximálne 2 % celkového finančného príspevku Únie.

Príspevok Únie sa rovná jednej tretine príspevkov zúčastnených štátov, v žiadnom prípade však nepresiahne sumu 287 mil. EUR. 

Organizácie zúčastňujúce sa na projektoch výskumu a vývoja vybraných prostredníctvom výziev na predkladanie návrhov v rámci programu budú tieto projekty tiež spolufinancovať. Očakáva sa, že toto spolufinancovanie dosiahne v priemere 60 % prijatých verejných financií (ale to sa líši v závislosti od zúčastneného štátu). 

3.3.
Odhadovaný vplyv na príjmy

· (
Návrh/iniciatíva nemá finančný vplyv na príjmy.

· (
Návrh/iniciatíva má finančný vplyv na príjmy, ako je uvedené v nasledujúcej tabuľke:

(
vplyv na vlastné zdroje

(
vplyv na rôzne príjmy

�	MSP je firma, ktorá má menej ako 250 zamestnancov, jej ročný obrat je menej ako 50 miliónov EUR a je nezávislá od väčších podnikov, ako sa uvádza v odporúčaní Komisie 2003/361/ES zo 6. mája 2003. Pozri � HYPERLINK "http://eur-lex.europa.eu/LexUriServ/LexUriServ.do?uri=OJ:L:2003:124:0036:0041:en:PDF" ��http://eur-lex.europa.eu/LexUriServ/LexUriServ.do?uri=OJ:L:2003:124:0036:0041:en:PDF�..


�	MSP vykonávajúci výskum je MSP, ktorý preinvestuje aspoň 10 % svojho obratu alebo vyčlení aspoň 10 % svojich jednotiek ekvivalentu plného pracovného času na činnosti výskumu a vývoja.


�	Hrubá pridaná hodnota (HPH) zahŕňa odpisy a výnosy z práce, kapitálu a podnikateľského rizika. HPH je to, čo zostane po odpočítaní medzispotreby od tržieb alebo obratu.


�	Správa o preskúmaní výkonnosti MSP z roku 2012, október 2012, http://ec.europa.eu/enterprise/policies/sme/facts-figures-analysis/performance-review/files/supporting-documents/2012/annual-report_en.pdf.


�	Program Eurostars najprv zahŕňal 26 členských štátov EÚ a päť krajín pridružených k siedmemu rámcovému programu. Keď sa Malta v októbri 2010 pridala k programu Eurostars, znamenalo to účasť všetkých členských štátov EÚ. Pridružených krajín je aktuálne šesť: Chorvátsko, Island, Izrael, Nórsko, Švajčiarsko a Turecko.


�	Eureka je európska medzivládna sieť, ktorú zriadila konferencia ministrov 17 krajín a členských štátov Európskych spoločenstiev v roku 1985 s cieľom podporiť spoluprácu v oblasti priemyselného výskumu. Sieť v súčasnosti zahŕňa 40 členských krajín a okrem programu Eurostars podporuje aj individuálne projekty, zoskupenia a zastrešujúci program.


�	Rozhodnutie Európskeho parlamentu a Rady č. 743/2008/ES z 9. júla 2008 o účasti Spoločenstva na programe výskumu a vývoja uskutočňovanom niekoľkými členskými štátmi, ktorý je zameraný na podporu výskumu a vývoja vykonávaného malými a strednými podnikmi. Ú. v. EÚ L 201, 30.7.2008, s. 58. Pozri �HYPERLINK "http://eur-lex.europa.eu/LexUriServ/LexUriServ.do?uri=OJ:L:2008:201:0058:0067:EN:PDF"��http://eur-lex.europa.eu/LexUriServ/LexUriServ.do?uri=OJ:L:2008:201:0058:0067:EN:PDF�..


�	Skupine nezávislých expertov predsedala pani Laperrouze, bývalá poslankyňa Európskeho parlamentu a podpredsedníčka výboru Parlamentu pre priemysel, výskum a energetiku (ITRE).


�	Celé znenie správy: �HYPERLINK "http://ec.europa.eu/research/evaluations/pdf/archive/fp7-evidence-base/other_fp7_panel_evaluations/eurostars_programme_interim_evaluation.pdf"��http://ec.europa.eu/research/evaluations/pdf/archive/fp7-evidence-base/other_fp7_panel_evaluations/eurostars_programme_interim_evaluation.pdf�.


�	Správa Komisie Európskemu parlamentu a Rade. Priebežné hodnotenie spoločného programu Eurostars, Brusel, 8. apríla 2011, KOM(2011) 186. Pozri � HYPERLINK "http://ec.europa.eu/research/evaluations/pdf/archive/other_reports_studies_and_documents/communication_eurostars.pdf" ��http://ec.europa.eu/research/evaluations/pdf/archive/other_reports_studies_and_documents/communication_eurostars.pdf�..


�	Pozri � HYPERLINK "http://register.consilium.europa.eu/pdf/en/11/st11/st11030.en11.pdf" ��http://register.consilium.europa.eu/pdf/sk/11/st11/st11030.sk11.pdf�.


�	KOM(2011) 811 v konečnom znení.


�	Správy zo seminárov sú zverejnené na internete: �HYPERLINK "http://ec.europa.eu/research/horizon2020/pdf/workshops/innovation_in_small_and_medium_enterprises/summary_reports_workshops_on_21_june_and_12_july_2011.pdf#view=fit&pagemode=none"��http://ec.europa.eu/research/horizon2020/pdf/workshops/innovation_in_small_and_medium_enterprises/summary_reports_workshops_on_21_june_and_12_july_2011.pdf#view=fit&pagemode=none�.


�	Rozhovory s 37 účastníkmi programu Eurostars, 17 národnými inštitúciami pre výskum a vývoj v 10 krajinách a viac ako 3 000 registrovanými na stránke s prihláškou do programu Eurostars.


�	KOM(2011) 808 v konečnom znení, 30. 11. 2011.


�	COM(2011) 809 v konečnom znení, 30. 11. 2011.


�	Suma je orientačná a bude závisieť od konečnej sumy pre GR RTD v zmysle uvedeného problému alebo témy.


�	Ú. v. EÚ C, , s. .[stanovisko EHSV]


�	KOM(2010)2020 v konečnom znení z 3. marca 2010.


�	Ú. v. … [RP H2020]


�	Ú. v. EÚ L 201, 30.7.2008, s. 58.


�	KOM(2011) 186 z 8. apríla 2011.


�	Ú. v. EÚ L 124, 20.5.2003, s. 36.


�	Ú. v. … [OP H2020]


�	KOM(2010) 546 v konečnom znení, 6 októbra 2010.


�	COM(2012) 392 final, 17 júla 2012. 


�	Ú. v. EÚ L 298 z 26.10.2012, s. 1.


�	Ú. v. EÚ L 362 z 31.12.2012, s. 1.


�	Ú. v. … [H2020 RP pre výskum]


�	Táto suma je orientačná a bude závisieť od konečnej dohodnutej sumy pre GR pre výskum a inováciu pre cieľ „Inovácie v MSP“ v časti 2 – Vedúce postavenie priemyslu, ktorú s konečnou platnosťou schváli rozpočtový orgán v konečnej verzii legislatívneho a finančného výkazu.


�	Ú. v. ES L 292, 15.11.1996, s. 2.


�	Ú. v. ES L 136, 31.5.1999, s. 1.


�	ABM: riadenie podľa činností – ABB: zostavovanie rozpočtu podľa činností.


�	Podľa článku 49 ods. 6 písm. a) alebo b) nariadenia o rozpočtových pravidlách.


�	Vysvetlenie spôsobov hospodárenia a odkazy na nariadenie o rozpočtových pravidlách sú k dispozícii na webovej stránke BudgWeb: �HYPERLINK "http://www.cc.cec/budg/man/budgmanag/budgmanag_en.html"�http://www.cc.cec/budg/man/budgmanag/budgmanag_en.html�.


�	Podľa článku 185 nariadenia o rozpočtových pravidlách.


�	DRP = diferencované rozpočtové prostriedky / NRP = nediferencované rozpočtové prostriedky.


�	EZVO: Európske združenie voľného obchodu. .


�	Kandidátske krajiny a prípadne potenciálne kandidátske krajiny západného Balkánu.


�	Sumy podliehajú dohode o finančnom plánovaní pre rozpočtový riadok 08 02 02 03.


�	Technická a/alebo administratívna pomoc a výdavky určené na financovanie realizácie programov a/alebo akcií Európskej únie (pôvodné rozpočtové riadky „BA“), nepriamy výskum, priamy výskum.


�	Technická a/alebo administratívna pomoc a výdavky určené na financovanie realizácie programov a/alebo akcií Európskej únie (pôvodné rozpočtové riadky „BA“), nepriamy výskum, priamy výskum.


�	ZZ = zmluvný zamestnanec; MZ = miestny zamestnanec; VNE = vyslaný národný expert; DAZ = dočasný agentúrny zamestnanec; PED = pomocný expert v delegácii. .


�	Pod stropom pre externých zamestnancov z operačných rozpočtových prostriedkov (pôvodné rozpočtové riadky „BA“).


�	Pozri body 19 a 24 medziinštitucionálnej dohody.


�	Belgicko, Bulharsko, Česká republika, Dánsko, Nemecko, Estónsko, Írsko, Grécko, Španielsko, Francúzsko, Taliansko, Chorvátsko, Cyprus, Lotyšsko, Litva, Maďarsko, Malta, Holandsko, Rakúsko, Poľsko, Portugalsko, Rumunsko, Slovinsko, Fínsko a Švédsko, ako aj Island, Izrael, Nórsko, Švajčiarsko a Turecko.

